**Филипините -**

**Нова Година на остров Боракай**

**маршрут: София – Доха – Манила – Бохол – Себу – Боракай – Манила – Доха – София**

**11 дни, 8 нощувки, 8 закуски, 2 обяда, 2 вечери**

**Дата: 26 декември до 05 януари 2019 г.**



*Новогодишната екскурзия до Филипините ще Ви отведе до едно късче земя сред водите на Тихия океан, състоящо се от хиляди малки и големи острови, обградени от красиви пясъчни плажове с тюркоазени води и коралови рифове. Ще посетим няколко острова, приютили най-важните исторически и природни забележителности: столиицата Манила, удивителният Бохол и природното чудо Шоколадовите хълмове. Ще видим филипинския дългопет – най-малкият бозайник в света, който обитава само тези земи. Ще разгледаме Себу - най-старият град в страната, откъдето започва разпространението на християнството. Ще посрещнем Новата година на малкия остров Боракай с известния „Уайт Бийч“ – един от 10-те топ плажа в света.*

**1 ден София / 26.12.2018 г.**

Среща на летище София ив 22:40 ч. полет QR 226 за Доха.

**2 ден Доха - Манила / 27.12.2018 г.**

В 04:35 ч. кацане в Доха. В 09:00 ч. полет QR 928 от Доха (8ч40). Кацане в Манила в 22:40 ч. Посрещане на летището и трансфер до хотела. Настаняване и **нощувка**.

***Манила*** *– столицата на Република Филипини,**е вторият по големина град на страната след Кисон, в който живеят около 12 млн. души, а в агломерацията – 24,5 млн., което го нарежда сред 20-те най-големи метрополиса и от най-гъсто населените градове в света. Разположен е на остров Лусон, там, където река Пасиг се влива в Манилския залив на Южнокитайско море. Поради стратегическото си положение и процъфтяваща корабна търговия Манила се превръща във важен търговски център, а днес, и в културен център с няколко университета. Манила е преживяла много войни и голяма част от архитектурните и културни паметници на града са разрушени.*

**3 ден. Манила - о-в Бохол / 28.12.2018 г.**

**Закуска**. Начало на Обзорна обиколка на **Манила** – среща с миналото и настоящето. Обиколката започва с финансовото сърце на града – **Макати**, новите жилищни и бизнес райони, мемориала на американските войници – най-големият и красив мемориал извън САЩ, **парка Ризал**, където са погребани тленните останки на националния герой д-р Хосе Ризал – революционер, реформатор, учен, поет и художник; изискания **булевард Роксас.** Продължаваме към най-старата част на града – **Интрамурос**, основан от испанските колонизатори. Въпреки че по време на II-та Световна война той е бил частично разрушен, в него има запазени образци от старата испанска архитектура – крепостната стена, чийто строеж е започнат на 09.06.1571 г. Тогава тук идват мисионери и монаси от различни ордени – францисканци, доминиканци, йезуити и други, и започва християнизацията на местното население, а през 1595 г. Манила става столица на целия Филипински архипелаг. Открита е духовна семинария, първият университет в Азия, построена е **катедралата Свети Августин** (ЮНЕСКО) – най-старата каменна църква в страната, една от 4-те барокови църкви на Филипините с прекрасни каменни фризове, стъклени мозайки и розови прозорци. Отправяме се към **форт Сантяго**, охранявал входа към река Пасиг с подземен затвор и зала за мъчения, където политическите затворници от Испания и Япония били измъчвани и екзекутирани, мястото, където националният герой на Филипините д-р Хосе Ризал е прекарал последните дни от живота си и написал романа „Последно сбогом”. Трансфер до летището.

Полет за **Тагбиларан -** *столица на провинция Бохол, известен като „Градът на мира и дружбата”.* Кацане на летището в Бохол около 1ч15.Трансфер до хотела, разположен на най-добрия плаж на остров Панглао с фин бял пясък и кристално чиста вода. **Нощувка**.

**4 ден. О-в Бохол / 29.12.2018 г.**

**Закуска**. **Целодневна екскурзия с обяд на Бохол и живописните околности.** Денят е изпълнен с разнообразни впечатления – среща с историята, културата и невероятната природа.

Тръгваме за Баклайон, където ще посетим **паметника на „кървавата битка”,** издигнат в чест на историческото събитие от 16.03.1565 г., когато е подписано споразумението за примирие и дружба между Изтока и Запада от местния вожд Дагу Сикагуна и представителя на Краля на Испания Дон Мигел Лопез де Легазпи. Паметникът изобразява двете исторически личности и няколко свидетели на събитието, известно като „договор за дружба” между кафявата и бялата раса. Ще разгледаме **църквата Баклайон** (ЮНЕСКО) – национално съкровище на Филипините. Тя енай-старата християнска църква на острова,построена от коралов камък и притежава колекция от произведения на средновековното религиозно изкуство, включващи и либрето на църковна музика, написана на латински върху животински кожи. Ще разгледаме **музея на Бохол** – в миналото дом на бившия президент Карлос Гарсия и семейството му. След това се отправяме през тучни махагонови гори и зелени ливади към Шоколадовите хълмове. В **гората Билар** ще посетим **ферма за пеперуди**, после ще изкачим 100 стъпала до наблюдателната площадка на един от хълмовете, за да съзерцаваме уникалната панорама към конусовидните **Шоколадови хълмове** – символ на Бохол. Наречени са така, защото погледнати отдалеч 1268 хълма с височина от 40 до 120 м, изглеждат като огромни шоколадови капки, които сменят цвета си според сезона, а през лятото се покриват от изсъхнала тъмнокафява растителност. Връщаме се в Лобок за 50-минутен **круиз с катамаран** по река Нипа.На борда ни очаква **обяд барбекю,** релаксация и наслаждаване на удивителната природа с палми, изникващи от водата. В края (или началото) екскурзията ще посетим селището **Корела, убежище на филипинския дългопет** (Tarsier) - най-малкият бозайник в света, който живее само по тези земи. Дългопетът е нещо средно между лемур и маймунка, чиито очи са по-големи от мозъка, главата и тялото са между 10 и 15 см, а опашката му е дълга 25 см. Ще наблюдаваме този интересен вид в естествената му среда и ще способността му да извърта главата си почти на 360’. Преди да се върнем в хотела ще направим кратка спирка, за да се запознаем със занаятчийските умения на местното население в селището Лоай. **Нощувка**.

**5 ден О-в Бохол – Себу / 30.12.2018 г.**

**Закуска.** Трансфер до пристанището на о-в Бохол и отплаване с ферибот за о-в Себу (около 2 ч.).

***Себу*** *е* *най-старият град на Филипините, втори по население и един от трите образователни центъра на страната. Градът е административен център на остров Себу - главният остров на едноименната провинция. Себу е открит от европейците през 1521 г. от Фернандо Магелан, който скоро след това е убит от вожда на съседния остров Лапу Лапу. На остров Макатан са паметниците на Магелан и вожда Лапу Лапу.* Още с пристигането ще направим **обзорна екскурзия на Себу с обяд.** Ще посетимфорта **Сан Педро** – най-старият и най-малък форт на Филипините, построен от испанците през 1565 г. за защита от набезите на мюсюлманските пирати; **Магелановия кръст** – мястото, където великият португало-испански мореплавател Магелан е поставил първия християнски кръст на 14.04.1521 г. Днес той е символ на град Себу и на католицизма на Филипините и се съхранява в параклис до **базилика Миноре** – най-старата църква на Филипините. Следва **улица Колон** – най-старата и оживена търговска улица; **пазара Карбон**, известен с евтините стоки, където може да се купи всичко. Продължаваме към великолепния **даоисткия храм** – единственияткитайски храм, отворен за хора с различно вероизповедание**.** Радост за сетивата е удивителната природа**, парка Осменя,** носещ името на великия филипинец – президента Серджо Осменя, и приказните градини на **Бевърли Хилс** – кварталът на богатите филипинци. Всички тези места показват уникалната култура на Филипините, съзидателно асимилирала чуждото влияние и подчинила го на местната чувствителност. Настаняване в хотела. **Нощувка**

**6 ден Себу - о-в Боракай/ 31.12.2018 г.**

**Закуска**. Свободно време. Трансфер до летището. Полетът за Боракай е около 45м. -1ч. Кацане в град Катиклан, разположен на остров Панай в провинция Аклан. Трансфер до пристанището и отплаване с лодка за **Боракай**. След около 20 мин. пристигане на острова Боракай и трансфер до хотела, разположен на известния „Уайт Бийч”. Свободно време.

***„Уайт Бийч”*** *(Бeлият плаж) е най-голямата атракция в Боракай. Дълъг е 4 км и е разположен в западната част на острова. Финият бял пясък и тюркоазената вода правят това уникално място празник за очите. Леко наклоненото морско дъно е идеално за плуване и гмуркане с шнорхел, предлага се голям избор от водни спортове. На крайбрежната алея, успоредна на плажа, се намират многобройни магазини за дрехи, студиа за масажи, ресторанти и барове, а достъп до интернет е на разположение в целия Уайт Бийч.*

**Празнична новогодишна вечеря** в ресторанта на хотела. **Нощувка**.

**7 ден О-в Боракай / 01.01.2019 г.**

**Закуска**. Свободен ден за плаж и почивка. *Боракай е чудесно място за забавления и отдих - дали ще се излегнете на пясъка, ще се повозите на бананова лодка или ще танцувате цяла нощ на някое плажно парти – изборът е Ваш!* **Нощувка**.

**8 ден О-в Боракай / 02.01.2019 г.**

**Закуска.** Свободен ден за плаж и почивка. **Нощувка**.

***\*По желание, с доплащане*** – ***обиколка с лодка на островите около Боракай и обяд-пикник****.*

*Трансфер до корабчето, с което ще направим обиколка на малкия архипелаг Боракай. Отправяме се към Крокодилския остров, наречен така, не защото там има крокодили, а защото формата му наподобява крокодил. Ще имаме около 30 мин. за шнорхелинг и хранене на риби под водата, а после отплаваме към плажа Пука за релаксация, снимки или плуване. Продължаваме към остров Тамбисан, където ни очаква обяд-пикник, а след това към о-в Маджик или о-в Кристал Коув, където ще разполагате с около час и половина за гмуркане от скалите. Накрая отплаваме обратно до мястото, откъдето е започнала обиколката. \*Някои от островите могат да бъдат сменени с други.*

**9 ден О-в Боракай - Манила / 03.01.2019 г.**

Закуска. Свободно време за плаж и почивка. Трансфер до пристанището и отплаване с лодка за Катаклан, трансфер до летището. Полет за Манила около 1ч. Трансфер и настаняване в хотела. Свободно време. **Нощувка**.

**10 ден Манила / 04.01.2019 г.**

**Закуска**. Свобдно време. Стаите се освобождават до обяд. *\*По желание – доплащане за късно освобождаване.* Преди отпътуване ни очаква **вечеря –** типчни филипински ястия и деликатеси, след което ще видим танци от различни части на Филипините: символични церемониални танци, типични за северните планински племена, романтични танци, повлияни от испанската култура и изразителни племенни танци от мюсюлманския юг. Трансфер до летището.

**11 ден. Манила → Доха → София / 05.01.2019 г.**

Трансфер до летището и в 00.10 ч. полет QR 929 за Доха. Кацане в Доха в 05.15 ч.

И в 06.55 ч. полет QR 227 от Доха. Кацане в София в 11.25 ч.

**Пакетна Цена: 5534 лв.**

**Пакетната цена включва:**

* **Самолетни билети:**

▹София-Доха-Манила-Доха-София с Qatar Airways, включени такси, чекиран багаж 30 кг. и ръчен 7 кг.

▹Манила - Бохол, Тагбиларан с Phillipine Airlines, включени такси, чекиран багаж 20 кг. и ръчен 7 кг.

▹Себу - Боракай със Cebu Pacific или Phillipine Airlines, включени такси, чекиран багаж 10 кг. и ръчен 7 кг.

▹Боракай - Манила със Cebu Pacific или Phillipine Airlines, включени такси, чекиран багаж 10 кг. и ръчен 7 кг.

* **Билети за ферибота Бохол – Себу**
* **Трансфери по суша и вода:**

▹летище Манила – хотел Манила / хотел Манила – летище Манила

▹летище Бохол, Тагбиларан – хотел Бохол / хотел Бохол – ферибот Бохол

▹ферибот Себу – хотел Себу / хотел Себу – летище Себу

▹летище Боракай, Катиклан – пристанище Кагбан – лодка – пристанище Боракай – хотел Боракай

▹пристанищна такса и такса околна среда в Кагбан

▹ хотел Боракай – пристанище – лодка – Кагбан – летище Боракай, Катиклан

▹летище Манила – хотел Манила / хотел Манила – летище Манила

* **Настаняване** **за 8 нощувки:**

▹2 в Манила, 2 в Бохол, 1 в Себу, 3 в Боракай

* **Хранене:**

▹ 8 закуски в хотелите

▹ 2 обяда по време на екскурзиите

▹ Новогодишна вечеря-бюфет в хотела в Боракай, не включва напитки

▹ Вечеря с програма в традиционен ресторант в Манила в деня на отпътуване, не включва напитки

* **Екскурзии с местни екскурзоводи и включени такси:**

▹Обзорна екскурзия на Манила с посещение на мемориала на американските войници, парка Ризал, форт Сантяго, църквата Свети Августин и катедралата на Манила

▹Разглеждане на Бохол и околностите, посещение на ферма за пеперуди, Шоколадовите хълмове, круиз по река Нипа с обяд и посещение на Корела – убежище на дългопета

▹Обзорна екскурзия на Себу с посещение на форт Сан Педро, Магелановия кръст, базилика Миноре и даоисткия храм

* **Водач-преводач от фирмата**
* **Медицинска застраховка** с асистанс и покритие 15,000 щ.д.

**Пакетната цена не включва:**

* Лица на възраст над 70 г. доплащат за медицинска застраховка 18 лв.
* По желание:

▹ обиколка с лодка на островите около Боракай с обяд-пикник – 122 лв.

▹ доплащане за късно освобождаване на стаята в деня на отпътуване - на човек: в двойна стая - 82 лв.

в единична стая – 157 лв.; в тройна стая – 76 лв.

▹ допълнителни 10 кг. багаж за полета Боракай - Манила (заплащат се на място) – USD 20

▹такси на летищата за 3-те вътрешни полета – общо PHP 600

▹ застраховка „Отмяна на пътуване“ – стойността ѝ е от 2,7% до 1,5% от крайната цена по договора.

* Бакшиши за шофьори, екскурзоводи и друг обслужващ персонал: 35 щ.д. (заплащат се предварително в България, отделно от основния туристически пакет)

**Доплащане за:**

Единична стая: **883 лв.**

**Намаление за тройна стая:**

Тройна стая: 163 лв.

**Начин на плащане:**

* Аванс 1600 лв. – при записване
* Доплащане 2000 лв. – до 27.09.2018
* Пълно плащане – до 09.11.2018

**Необходими документи при записване:**

* Лична карта и цветно копие на международния паспорт с 2 свободни страници и валидност 6 месеца след датата на пътуването (след 05.07.2019)
* За непълнолетни, пътуващи само с единия родител, се представят акт за раждане и нотариално заверено родителско разрешение от непътуващия родител (оригинал и копие).

**Анулации и неустойки по програмата:**

* В случай на отказ от туристическо пътуване заплатената сума се възстановява при следните удръжки:

▹ до 7 дни след записване - без неустойка

▹ до 26.09.2018 се удържат 10% от общата цена

▹ от 27.09.2018 до 09.11.2018 се удържат 50% от общата цена

▹ от 10.11.2018 до деня на отпътуване, или при неявяване в деня на тръгване се удържат 100%

* Потребителят има право да прехвърли правото си на пътуване на трето лице в срок съобразно спецификата на дестинацията, издаване на самолетен билет и не по-късно от 26.09.2018 г., като се задължава да заплати на Туроператора само дължимите суми, свързани с тази промяна;
* Допълнителната застраховка “Отмяна или прекъсване на пътуването по неотложни и независещи от

клиента причини“, по чл. 80, ал. 1, т. 14 от Закона за туризма, покрива разходите за анулиране, съкра-щаване или прекъсване на пътуването, поради здравословни причини на пътуващия или негови роднини, явяване на дело, прекъсване на отпуската, съкращаване от работа и др. Стойността ѝ се изчислява на база крайната дължима сума по договора и броя оставащи дни между момента на сключване на договора и последния ден на пътуването, като има значение и възрастта на пътуващия. Застраховката се сключва заедно с авансовото плащане.

**Информация:**

* Минимален брой участници: 20
* Срок за уведомяване при недостигнат мин. брой туристи: 09.11.2018
* При недостигнат минимален брой от 20 туристи, но не по-малко от 15 – доплащане 237 лв.
* Цените са изготвени при курс $ 1 = 1,65 лв. и при промяна на валутния курс агенцията си запазва правото да преизчисли посочените цени по курса към момента на крайното плащане.
* При повишаване стойността на летищните такси към датата на издаване на самолетните билети, разликата се добавя към пакетната цена.
* Агенцията не носи отговорност за промяна в полетното разписание на авиокомпаниите.
* За български граждани, пътуващи до Филипините не се изисква виза, няма допълнителни медицински и санитарни изисквания, ваксинации не са необходими.
* Последователността на посещаваните обекти в туровете по програмата подлежи на доуточнение във връзка с оптималното им осъществяване при обективна промяна на часовете на полетите и атмосферните условия.
* Замяната на хотел с подобен от същата категория не се счита за промяна.
* За туристи, които пътуват сами, фирмата не поема ангажимент да осигури второ лице за комбинация, ако такова няма. Туристът се записва за настаняване в самостоятелна стая, и ако има друг турист, който желае да се комбинира, двете лица се настаняват в двойна стая, като сумата за разликата се приспада на клиентите. Ако туристът желае да се комбинира при възможност, това условие се вписва при сключване на договора.
* Валута: 1 USD = 53.51 PHP (филипинско песо) към 16.07.2018
* Часово време: България - 12:00 ч., Филипини - 18:00 ч.

**Примерни хотели по програмата:**

* Манила – хотел Golden Phoenix 4\* , Бохол – хотел Bohol Beach Club 4\*, Себу – хотел Quest Hotel 4\*, Боракай – хотел Henan Regency Resort 4\*

**Застраховка „Отмяна на пътуване“:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №**